Zeffix 100 mg filmom obalené tablety - etabletka
Liek sa používa na liečbu dlhodobo trvajúcej (chronickej) infekcie vyvolanej vírusom hepatitídy B. Liek je protivírusový, potláča aktivitu vírusu hepatitídy B. Viac na adc.sk Použitie: Dávkovanie a dávkovacie schémy Odporúčaná dávka: 1 tableta 1x denne U pacientov s dekompenzovaným ochorením pečene sa má lamivudín vždy použiť v kombinácii s druhým liečivom, bez skríženej rezistencie na lamivudín. Dĺžka liečby: U pacientov s HBeAg pozitívnou chronickou hepatitídou B (CHB) bez cirhózy sa liečba má podávať počas najmenej 6 – 12 mesiacov. U pacientov s HBeAg negatívnou CHB bez cirhózy sa má liečba podávať aspoň do sérokonverzie HBs alebo pokým nedôjde k strate účinnosti. U pacientov s dekompenzovaným ochorením pečene alebo s cirhózou a u príjemcov transplantácie pečene sa prerušenie liečby neodporúča. Porucha funkcie obličiek Klírens kreatinínu: Od 30 do < 50, prvá dávka – 20 ml (100 mg), udržiavacia dávka: 10 ml (50 mg) 1x denne Klírens kreatinínu: Od 15 do < 30, prvá dávka – 20 ml (100 mg), udržiavacia dávka: 5 ml (25 mg) 1x denne Klírens kreatinínu: Od 5 do < 15, prvá dávka – 7 ml (35 mg), udržiavacia dávka: 3 ml (15 mg) 1x denne Klírens kreatinínu: < 5, prvá dávka – 7 ml (35 mg), udržiavacia dávka: 2 ml (10 mg) 1x denne Spôsob použitia Perorálne použitie. Tableta sa prehĺta vcelku a zapíja sa malým množstvom vody. Liek sa môže užívať s jedlom alebo nalačno. Upozornenie Liek sa môže užívať počas tehotenstva, ak si to klinický stav vyžaduje. Liek sa môže užívať počas dojčenia pri zohľadnení prínosu dojčenia pre dieťa a prínosu liečby pre ženu. Ak existuje riziko prenosu HBV z matky na dieťa má sa zvážiť prerušenie dojčenia. Bezpečnosť a účinnosť lieku u dojčiat, detí a dospievajúcich mladších ako 18 rokov neboli stanovené. Liek môže vyvolať únavu, ktorá môže ovplyvniť schopnosť viesť vozidlá. Nepiť alkohol. Ďalšie osobitné upozornenia sú uvedené v SPC (časť 4.4).